
Ministru kabineta sēdes protokollēmums

Rīkojuma projekts "Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem" uz Ārlietu ministrijas un Finanšu ministrijas budžetu"

· 1. Pieņemt iesniegto rīkojuma projektu.
· 2. Pieņemt zināšanai, ka izdevumi pasākumiem Ukrainas atbalstam un globālās drošības veicināšanai (atbalstu Ukrainas rekonstrukcijai un iemaksas Ukrainas atbalstam) 2 300 000 euro 2025. gadā un 35 000 euro 2026. gadā ir uzskatāmi par vienreizējo pasākumu likuma “Par valsts budžetu 2025. gadam un budžeta ietvaru 2025., 2026. un 2027. gadam” 5. panta 2. punkta izpratnē.
· 3. Valsts kancelejai sagatavot rīkojuma projektu parakstīšanai.
· 4. Ja no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem" piešķirto un NATO projektā Renovator militārās slimnīcas atjaunošanai Ukrainā izlietoto finansējumu daļēji vai pilnībā kompensē NATO, tad Centrālajai finanšu un līgumu aģentūrai kā atbildīgajai iestādei nodrošināt attiecīgā finansējuma pārdali uz budžeta resora "74. Gadskārtējā valsts budžeta izpildes procesā pārdalāmais finansējums" programmu 18.00.00 "Finansējums valsts drošības stiprināšanas pasākumiem" atbilstoši likuma “Par valsts budžetu 2025. gadam un budžeta ietvaru 2025., 2026. un 2027. gadam” 69. panta trešajai daļai.

